CELEX: 62019TN0619
Language: bg
Date: 2019-09-17 00:00:00
Title: Дело T-619/19: Жалба, подадена на 17 септември 2019 г. — KF/SatCen

25.11.2019   
            
            
               BG
            
            
               Официален вестник на Европейския съюз
            
            
               C 399/73
            
         
      Жалба, подадена на 17 септември 2019 г. — KF/SatCen
      (Дело T-619/19)
      (2019/C 399/91)
      Език на производството: английски
      
         Страни
      
      
         Жалбоподател: KF (представители: A. Kunst, lawyer, и N. Macaulay, Barrister)
      
         Ответник: Сателитен център на Европейския съюз
      
         Искания
      
      Жалбоподателката моли Общия съд:
      
                  —
               
               
                  да отмени решението на директора на Сателитния център на Европейския съюз (SatCen) от 3 юли 2019 г., за което жалбоподателката е уведомена на 8 юли 2019 г., за започване на ново административно разследване на нейното поведение, и да приеме, че SatCen не е изпълнил решение от 25 октомври 2018 г. на Общия съд KF/SatCen (дело T-286/15, EU:T:2018:718), с което нарушил член 266 ДФЕС;
               
            
                  —
               
               
                  да отмени решението на директора на SatCen, с което той отхвърля жалбата, подадена до него от жалбоподателката по административен ред на 2 август 2019 г. против решението от 3 юли 2019 г., за което тя е уведомена на 9 август 2019 г.;
               
            
                  —
               
               
                  да осъди SatCen да заплати на жалбоподателката пълно и справедливо обезщетение, произтичащо от посоченото по-горе решение по дело T-286/15, за претърпените имуществени вреди;
               
            
                  —
               
               
                  да осъди SatCen да обезщети жалбоподателката за имуществените и неимуществени вреди, претърпени в резултат от решението за започване на ново административно разследване, предварително оценени ex aequo et bono на 30 000 EUR;
               
            
                  —
               
               
                  да осъди SatCen да заплати лихви поради необоснованата забава в изплащането на неимуществени вреди в размер на 10 000 EUR, разпоредено с посоченото по-горе решение по дело T-286/15;
               
            
                  —
               
               
                  да обяви член 28 и приложение X към Правилника за персонала на SATCEN, както и разпоредбите относно комисията по жалбите за неприложими съгласно член 277 ДФЕС;
               
            
                  —
               
               
                  да осъди SatCen да заплати съдебните разноски на жалбоподателката, ведно с лихва в размер на 8 %.
               
            
         Основания и основни доводи
      
      Жалбоподателката изтъква две основания в подкрепа на жалбата си.
      
                  1.
               
               
                  Първо основание: несъобразяване с правомощията на Съда на Европейския съюз в съдебното производство.
               
            
                  2.
               
               
                  Второ основание: нарушение на член 266 ДФЕС, на правото на добра администрация и на задължението за полагане на дължимата грижа.